Վոյաջեր

«Վոյաջեր» (անգլերեն՝ Voyager, բառացի՝ ճանապարհորդ), Յուպիտերի, Սատուրնի, Ուրանի (հնարավոր է նաև Նեպտունի) և դրանց արբանյակների ուսումնասիրման ամերիկյան ավտոմատ միջմոլորակային կայանների (ԱՄԿ) սերիայի անվանումը։ Արձակման համար օգտագործվել է «Տիտան-3Ե» կրող հրթիռը։ «Վոյաջեր»-ի զանգվածը 733 կգ է։ 1977 թվականի օգոստոսի 20-ին և սեպտեմբերի 5-ին դեպի Յուպիտեր արձակվել են «Վոյաջեր 2» և «Վոյաջեր 1» ԱՄԿ-ները։ «Վոյաջեր 1» առաջ է անցել «Վոյաջեր 2»-ից և Յուպիտերի մոտով անցել 1979 թվականի մարտի 5-ին («Վոյաջեր 2» կայանը՝ 1979 թվականի հուլիսի 9-ին)։ Սատուրնի մոտով «Վոյաջեր 1» ԱՄԿ անցել է 1980 թվականի նոյեմբերի 12-ին, իսկ «Վոյաջեր 2» կայանը՝ 1981 թվականի օգոստոսի 25-ին։ 

Կատարվել են միջմոլորակային տարածության, Յուպիտերի և Սատուրնի, դրանց օղակների ու մի քանի արբանյակների հետազոտություններ։ Սատուրնի մոտով անցնելուց հետո «Վոյաջեր 1»-ը շարունակում է հեռանալ Արեգակից։ Այն պետք է դուրս գա խավարածրի հարթությունից և մոտավորապես 1990 թվականին հեռանա Արեգակնային համակարգի սահմաններից՝ շարժվելով Օձակիր համաստեղության ուղղությամբ։ «Վոյաջեր 2»-ը (Սատուրնի մոտով անցնելուց հետո) Սատուրնի ձգողության ազդեցությամբ կատարել է պերտուրբացիոն մանևր (պտույտ մոտավորապես 90°-ով) և դուրս եկել դեպի Ուրան թռիչքի հետագիծ (Ուրանի մոտով անցնելու է 1986 թվականի հունվարին)։ Համակարգերի նորմալ աշխատանքի դեպքում «Վոյաջեր 2»-ը դուրս կգա դեպի Նեպտուն թռիչքի հետագիծ (Նեպտունի մոտով անցնելու է 1989 թվականի օգոստոսին)։

Վոյաջերի Ոսկե Ձայնագրության բովանդակությունը 
Վոյաջերի Ոսկե ձայնագրությունը պարունակում էր տարբեր բնական ձայներ՝ ալիքների, քամու, ամպրոպի ձայն պարունակող ձայնագրություններ, ինչպես նաեւ կենդանիների՝ թռչունների, կետի և  դելֆինի երգ, 116 նկար և նկարները չափաբերիչ սարք։

Ձայնագրությունը, որը կար և՛ Վոյաջեր 1, և՛ Վոյաջեր 2 տիեզերենավում, ներառում էր նաև երաժշտական ընտրանի՝ տարբեր մշակույթներից և դարաշրջաններից, ողջույնի խոսք 59 լեզվով, այլ մարդկային ձայներ՝ ոտնաձայն, ծիծաղ(Կարլ Սագանինը), տպագրված հաղորդագրություն նախագահ Ջիմի Քարթերից և ԱՄՆ գլխավոր քարտուղար Կուրտ Վալդհեյմից։ Իրերն ընտրվել են ՆԱՍԱ֊ի կոմիտեի կողմից, նախագահողն էր՝ Կարլ Սագանը Կորնելի համալսարանից։

Հատված նախագահ Կարտերի պաշտոնական հայտարարությունից, որը ներառված էր Վոյաջեր տիեզերանավում, իր 1977 Հունիսի 16-ի ճամփորդության ժամանակ․Վոյաջեր տիեզերանավը կառուցվել է Ամերիկայի Միացյալ Նահանգների կողմից։  Մենք 240 միլիոն մարդ կազմող համայնք ենք՝ ավելի քան 4 միլիարդից, որոնք բնակվում են Երկիր մոլորակում։ Մենք մարդիկ ենք, որ դեռ բաժանված են պետությունների, բայց այս պետություններն արագ դառնում են գլոբալ քաղաքակրթություն։ Մենք այս հաղորդագրությունը բաց ենք թողում տիեզերք․․․հավանաբար, այն դեռ կապրի միլիարդավոր տարիներ՝ ապագայում, երբ մեր քաղաքակրթությունը և Երկրի մակերեսը խորապես փոփոխվելու են։ Ծիր Կաթինի 200 միլիարդ աստղերից, որոշները,―հնարավոր է շատերը,―գուցե ունենան բնակեցված մոլորակներ և տիեզերական քաղաքակրթություն։  Եթե մեկն այս քաղաքակրթություններից գտնի Վոյաջերին, և հասկանա մեր ձայնագրության բովանդակությունը, ահա մեր հաղորդագրությունը նրան․ 
Սա ներկայություն է փոքր, հեռավոր աշխարհից, նմուշ մեր ձայներից, մեր գիտությունից, մեր նկարներից, մեր երաժշտությունից, մեր մտքերից և մեր զգացմունքներից։  Մենք փորձում ենք ապրել մեր ժամանակներում, և գուցէ կարողանանք ապրել նաև ձեզ հետ։ Մենք հույս ունենք, որ մի օր լուծած կլինենք այն խնդիրները, որոնց բախվում ենք՝ միանալու գալակտիտական քաղաքակրթություններին։ Այս ձայնագրությունը ներկայացնում է մեր հույսը, հետևողականությունը և բարեկամությունը անսահման և զարմանալի տիեզերքին։

Ողջույններ 
Առաջին ձայնային բաժինը պարունակում էր ողջույնի խոսք անգլերենով՝ ԱՄՆ գլխավոր քարտուղար Կուրտ Վալդհեյմի կողմից։ Երկրորդ ձայնային բաժինը(«Ողջույններ 55 լեզվով»), պարունակում էր ողջույններ 55 լեզվով։

Սկզբում ցանկանում էին օգտագործել ՄԱԿ֊ի պատգամավորների ողջույնի խոսքը, բայց տարբեր խնդիրներ ծագեցին ձայնագրությունների հետ, և ստեղծվեցին նոր ձայնագրություններ, որին մասնակցեցին Կորնելի համալսարանի օտար լեզուների ֆակուլտետի ուսանողները։ Այս 55 լեզուները միավորում էին 4.7 միլիարդ մարդու, սա կազմում էր աշխարհի բնակչության 65%֊ը։ Այն ներառում էր Չինարենի 4տարբերակ, 12 հարավ Ասիական և 5 անտիկ լեզուներ։

Ողջույնների ցանկը՝ համապատասխան թրեքերով․

Ձայներ, երաժշտություն, նկարներ 
Երկրի ձայները բաժինը ներառում էր նաև լատիներեն  per aspera ad astra արտահայտությունը Մորզեի կոդով։ Լատիներենից թարգմանած, այն նշանակում է՝ «փշերի միջով՝ դեպի աստղեր»։ Երկրի ձայներին հաջորդող բաժինը ներառում էր 90 րոպե տևողությամբ ընտրանի տարբեր մշակույթներից՝ ներառելով Արևմտյան և Արևելյան դասականներին։ Պնդումներ կային, որ Սագանը թուլտվություն է խնդրել ներառելու նաև “Here comes the sun” երգը Բիթլզի երգացանկից, և չնայած Բիթլզի համաձայնությանը, EMI֊ը դեմ է եղել և այն չի ներառվել։ Հետագայում այս պնդումը հերքվել է Թիմոթի Ֆերիսի կողմից, որն աշխատել է Սագանի հետ՝ ընտրությունը կատարելու ժամանակ։

Ոսկե ձայնագրությունը պարունակում էր նաև Անն Դրույընի ուղեղի աշխատանքի ձայնագրությունը՝ մեկ ժամ տևողությամբ։ «Միլիարդներ և միլիարդներ» գրքում նա գրել է․Ավելի վաղ ես Կառլին հարցրել էի, արդյոք այդ ենթադրյալ արտերկրացիները միլիարդավոր տարիներ անց կարողանալու են մեկնաբանել մեդիտատորի ուղեղի աշխատանքը։ Նրա պատասխանն էր, ո՞վ գիտի, միլիարդ տարին երկար, երկար ժամանակ է։ Եթե կա հավանականություն, որ դա հնարավոր է, ինչո՞ւ չփորձենք։ Այդ շրջադարձային հեռախոսազանգից երկու օր անց ես գնացի Բելեվյուի հիվանդանոցային լաբորատորիա Նյու Յորքում, և համակարգչի միջոցով իմ ուղեղի և սրտի տեղեկատվությունը փոխեցին ձայնի։ Ես անցա մեկ ժամյա ներքին ուղի՝ տեղեկատվական, որը ցանկանում էի փոխանցել։ Ես սկսեցի Երկրի պատմության և իր նրանում եղած կյանքի մասին մտածելով։ Իմ կարողությունների չափ ես փորձեցի մտածել գաղափարների պատմության և մարդկանց հասարակական կազմակերպվածության մասին։ Ես մտածեցի այն տհաճությունների մասին, որոնցում մեր քաղաքակրթությունը գտնվում է, բռնության և աղքատության մասին, որը մեր մոլորակը դժոխք է դարձնում իր շատ բնակիչների համար։ Վերջում, ես թույլ տվեցի ինձ մտածել, թե ինչ է նշանակում սերն ինձ համար։Ձայնագրություններից բացի, այն պարունակում էր նաև 116 պատկեր, Երկրի  և նրանում եղած մարդկային կյանքի մասին։

Ծանոթագրություններ 

ՆԱՍԱ
Վոյաջեր ծրագիր